CELEX: E2019J0009
Language: fi
Date: 2020-11-17 00:00:00
Title: Tuomioistuimen Tuomio, annettu 17 päivänä marraskuuta 2020, asiassa E-9/19 Abelia ja WTW AS vastaan EFTAn valvontaviranomainen

4.3.2021   
            
            
               FI
            
            
               Euroopan unionin virallinen lehti
            
            
               C 75/5
            
         
      TUOMIOISTUIMEN TUOMIO,
      annettu 17 päivänä marraskuuta 2020,
      asiassa E-9/19
      Abelia ja WTW AS
      vastaan
      EFTAn valvontaviranomainen
      
         (EFTAn valvontaviranomaisen päätöksen kumoamiseksi nostettu kanne – Valtiontuki – Sähköiset terveyspalvelut – Tutkittavaksi ottaminen – Asema asianomaisena osapuolena – Epäilyt tai vakavat vaikeudet – Yrityksen käsite)
      
      (2021/C 75/05)
      Asiassa E-9/19, Abelia ja WTW AS vastaan EFTAn valvontaviranomainen, on esitetty KUMOAMISKANNE, joka koskee EFTAn valvontaviranomaisen 10 päivänä heinäkuuta 2019 antamaa päätöstä N:o 57/19/KOL, jossa päätetään lopettaa asian käsittely aloittamatta muodollista tutkintamenettelyä siitä, onko sähköisten terveyspalveluiden ja niiden digitaalisen infrastruktuurin julkinen rahoitus Norjan terveydenhuoltojärjestelmässä sekä tiettyjen tukipalvelujen ja rekisterien tarjoaminen Euroopan talousalueesta tehdyn sopimuksen 61 artiklan 1 kohdassa tarkoitettua valtiontukea. EFTAn tuomioistuin, toimien kokoonpanossa Páll Hreinsson, presidentti, ja tuomarit Per Christiansen ja Bernd Hammermann (esittelevä tuomari), on antanut 17 päivänä marraskuuta 2020 tuomion, jonka tuomiolauselma on seuraava:
      Tuomioistuin
      
                  1.
               
               
                  hylkää kanteen perusteettomana;
               
            
                  2.
               
               
                  velvoittaa kantajat korvaamaan EFTAn valvontaviranomaisen oikeudenkäyntikulut.